1. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥ ΛΙΟΥ ΙΚΑ Αριθ. 1664 της 5/11 Ιουλ. 1952 Περί συστάσεως και αρμοδιοτήτων της Επιτροπής Διοικήσεως Ι.Κ.Α. Το Διοικητικόν Συμβούλιον του Ι.Κ.Α. έχον υπ’ όψιν τας διατάξεις του άρθρ. 13 του Α.Ν. 1846/51 ως και του δια της υπ’ αριθ. 46284/Ι.545/27.8.1951 αποφάσεως του Υπουργού Εργασίας εγκριθέντος Κανονισμού του Ι.Κ.Α. «περί συγκροτήσεως τακτικών και ειδικών εκτάκτων Επιτροπών, καθορισμού των αρμοδιοτήτων και αποζημιώσεων τούτων» αποφασίζει: 1.Την σύστασιν της Επιτροπής Διοικήσεως εκ του Προέδρου και των δύο Αντιπροέδρων του Διοικητικού Συμβουλίου. Δι’ έκαστον μέλος της Επιτροπής ορίζονται ανά δύο αναπληρωματικά μέλη. Του Προέδρου απόντος ή κωλυομένου προεδρεύει της Επιτροπής εις των Αντιπροέδρων, κατά την εν άρθρ. 12 παρ. 6 του Ν. 1846/1951 οριζομένην σειράν. Η Επιτροπή συνεδριάζει επί παρουσία και των τριών μελών. Προκειμένου περί συζητήσεως υγειονομικών θεμάτων μετέχει της Επιτροπής, εφ’ όσον δεν συμμετέχει εις αυτήν λόγω άλλης ιδιότητος, μετά συμβουλευτικής ψήφου και το ιατρικόν μέλος του Δ.Σ. 2.Εις την Επιτροπήν μετέχει άνευ ψήφου και ο Κυβερνητικός Επίτροπος, έχων τας κατά το άρθρ. 15 του Ν. 1846/51 «περί Κοινωνικών Ασφαλίσεων» αρμοδιότητας. 3.Η Επιτροπή Διοικήσεως έχει τας εξής αρμοδιότητας: α)Αποφασίζει την πρόσληψιν του πάσης κατηγορίας προσωπικού του Ιδρύματος, υφ’ οιανδήποτε νομικήν σχέσιν και εάν συνδέεται τούτο προς το Ίδρυμα ως και την παράτασιν της θητείας των επί τοιαύτη τυχόν υπηρετούντων εις αυτό εντός των υπό του προϋπολογισμού εγκεκριμένων πιστώσεων. β)Αποφασίζει την χορήγησιν αδείας απουσίας εις τον Γενικόν Διευθυντήν και τον Αναπληρωτήν Γενικόν Διευθυντήν ως και την μετακίνησιν αυτών εκτός έδρας, οσάκις αι υπηρεσιακαί ανάγκαι απαιτώσι τούτο, την χορήγησιν εκπαιδευτικών αδειών μετ’ αποδοχών εις το προσωπικόν του Ιδρύματος ως και την αποδοχήν παραιτήσεων των ανωτάτων και ανωτέρων υπαλλήλων ή λοιπών οργάνων αυτού. γ)Αποφασίζει την διενέργειαν προμηθειών υλικού και μισθώσεων εντός των προβλεπομένων υπό του προϋπολισμού πιστώσεων ή ειδικών αποφάσεων του Δ.Σ. και παραπέμπει εις την Επιτροπήν προμηθειών ή Στεγάσεως την ενέργειαν του διαγωνισμού ή την σύναψιν της συμβάσεως. Επίσης η Επιτροπή Διοικήσεως αποφασίζει την κατακύρωσιν των αποτελεσμάτων διαγωνισμών, προμηθειών και μισθώσεων πλην εάν έχη υποβληθή ένστασίς της ότε αρμόδιον διά την λήψιν αποφάσεως είναι το Δ.Σ. Εν περιπτώσει καθ’ ην η Επιτροπή κρίνει σκόπιμον ότι η προμήθεια ή η μίσθωσις δέον να ενεργηθή δι’ απ’ ευθείας συμφωνίας, αναφέρεται εις το Δ.Σ. ίνα τούτο αποφασίση περί του θέματος τούτου. δ)Αποφαίνεται περί εγκρίσεως δαπανών και χορηγήσεως παγίων προκαταβολών διά μικροέξοδα, καθορίζουσα και τους όρους πραγματοποιήσεως αυτών. ε)Αποφασίζει επί παντός ζητήματος αφορώντος την εκτέλεσιν συμβάσεων προμηθειών και μισθώσεων, ιδία την τήρησιν των υπ’ αυτών οριζομένων, ή εκ των κανονισμών προβλεπομένων προθεσμιών ή την παράτασιν της ισχύος αυτών, την χορήγησιν προκαταβολών εις τους προμηθευτάς, εφ’ όσον προβλέπεται υπό της συμβάσεως, την κήρυξιν προμηθευτών ως εκπτώτων και την κατάπτωσιν ή μή των συμβατικών ρητρών. ς)Αποφασίζει επί του είδους και του ποσού των πάσης φύσεως εγγυοδοσιών. ζ)Αποφασίζει επί παντός θέματος, σχετικού με την δικαστικήν επιδίωξιν οιασδήποτε αξιώσεως υπέρ ή κατά του Ιδρύματος (έγερσις αγωγής, απόκρουσις, παρέμβασις, άσκησις ενδίκων μέσων, διορισμός δικηγόρων, καθορισμός αμοιβής αυτών κ.λ.π.), πλην της παραιτήσεως από του δικαστικού αγώνος και του συμβιβασμού, δι’ α αρμόδιον παραμένει το Δ.Σ. η)Αποφασίζει περί του ποσού της αμοιβής των διοριζομένων εμπειρογνωμόνων. θ)Αποφασίζει περί της εκποιήσεως ή της καταστροφής αχρήστου υλικού, καθορίζουσα και τον τρόπον πραγματοποιήσεως αυτών. ι)Αποφασίζει περί συστάσεως ιατρείων και καθορισμού των τμημάτων αυτών, ως και περί παντός συναφούς προς την υπό του Ιδρύματος παροχήν περιθάλψεως θέματος. Σελ. 341 Επιτροπή Διοικήσεως 15Β.Ι.β.1 ια)Αποφασίζει περί συνάψεως ή καταγγελίας συμβάσεων μετά Νοσοκομείων, Κλινικών, Σανατορίων, Ασύλων και πάσης φύσεως Θεραπευτηρίων, Φαρμακείων, Εργαστηρίων και Ιατρών και αναθέτει την εκτέλεσιν ή καταγγελίαν των συμβάσεων εις το οικείον Υποκατάστημα. ιβ)Αποφασίζει περί του προγράμματος εκπαιδεύσεως του προσωπικού και του διορισμού των διδασκόντων, ορίζει δε και την αμοιβήν αυτών. ιγ)Αποφασίζει επί παντός θέματος αναγομένου εις την υπό του Ιδρύματος ως εργοδότου ασκουμένην υπέρ του προσωπικού πρόνοιαν. ιδ)Μελετά παν ζήτημα αφορών την διοίκησιν και εν γένει λειτουργίαν του Ιδρύματος και εισηγείται εις το Δ.Σ. ιε)Αποφασίζει επί ζητημάτων σχετικών με την πραγματοποίησιν των πάσης φύσεως ασφαλιστικών παροχών εντός των ορίων του προϋπολογισμού, την υπαγωγήν εις την ασφάλισιν και την είσπραξιν των εισφορών του Ιδρύματος, ως και παντός συναφούς θέματος, εφ’ ου κατά τον νόμον και τους κανονισμούς έχει αρμοδιότητα το Δ.Σ. ις)Αποφασίζει περί της τροποποιήσεως όρων συμβάσεων μετά φαρμακείων, επί αιτήσεων αναθεωρήσεων λογαριασμών φαρμακείων, ων ο έλεγχος ενεργείται παρά της Γεν. Διευθύνσεως, ως και επί της παραπομπής προς τα αρμόδια Κ.Ε.Σ. και Τ.Ε.Σ. προτάσεων της υπηρεσίας διά καταλογισμούς εις ιατρούς και συμβεβλημένας κλινικάς και θεραπευτήρια λόγω παραβάσεων των ισχυουσών αποφάσεων και εγκυκλίων περί συνταγογραφίας, τρόπου χορηγήσεως φαρμάκων και αναγραφής συνταγών. ιζ)Αποφασίζει περί της συστάσεως ειδικών εκτάκτων Επιτροπών, ως και του καθορισμού των αρμοδιοτήτων αυτών. ιη)Αποφασίζει επί παντός ζητήματος εγκρίσεως μελετών, εκτελέσεως έργων, διακηρύξεως των δημοπρασιών και εγκρίσεως ή ακυρώσεως του αποτελέσματος αυτών, πλην εάν έχη υποβληθή ένστασις, ότε αρμόδιον προς λήψιν αποφάσεως είναι το Δ.Σ. Αποφασίζει ομοίως επί παντός ζητήματος εγκρίσεων πρωτοκόλλων, καθορισμού νέων τιμών μονάδος, συγκριτικών πινάκων, παρατάσεως προθεσμιών, χορηγήσεως προκαταβολών, αναθεωρήσεως τιμών και εν γένει επί παντός ζητήματος συμβάσεων μελετών ή εκτελέσεως έργων, εντός των προβλεπομένων υπό του προϋπολογισμού πιστώσεων ή ειδικών αποφάσεων του Δ.Σ. μετά σύμφωνον γνώμην του Τεχνικού Συμβουλίου. ιθ)Αποφασίζει περί της μονιμοποιήσεως δοκίμων τακτικών υπαλλήλων και υπηρετών του Ιδρύματος. Σελ. 342 κ)Αποφασίζει περί της καταγγελίας της συμβάσεως εργασίας της συνδεούσης το ΄Ιδρυμα μετά διαφόρων προσώπων υφ’ οιανδήποτε μορφήν υπηρετούντων παρ’ αυτώ και συνδεομένων διά σχέσεως ιδιωτικού δικαίου. 4.Η Επιτροπή Διοικήσεως δύναται οσάκις κρίνει τούτο σκόπιμον να παραπέμπη δι’ αποφάσεώς της παν θέμα της αρμοδιότητος αυτής εις το Διοικητικόν Συμβούλιον, υποχρεούται δε να πράξη τούτο εφ’ όσον ζητηθή παρ’ ενός των μελών αυτής ή εάν ο Κυβερνητικός Επίτροπος ήθελε κρίνει, ότι απόφασίς τις της Ε.Δ. αντίκειται εις τον νόμον, ή τους εις εκτέλεσιν τούτου εκδοθέντας κανονισμούς ή γενικάς αποφάσεις του Δ.Σ.  Επί των εκδιδομένων επί της διαφωνίας του Κυβερνητικού Επιτρόπου αποφάσεων του Δ.Σ. δύνανται ν’ ασκηθούν υπό του Κυβερνητικού Επιτρόπου τα υπό του άθρ. 15 παρ. 2 του Α.Ν. 1846/1951 περαιτέρω οριζόμενα μέσα. 5.Αι αποφάσεις της Επιτροπής Διοικήσεως διανέμονται αμελλητί εις τα μέλη του Διοικητικού Συμβουλίου. Παν μέλος του Δ.Σ. δύναται να φέρη προς συζήτησιν ενώπιον του Δ.Σ. οιονδήποτε θέμα, εφ’ ού ελήφθη απόφασις υπό της Επιτροπής Διοικήσεως χωρίς τούτο ν’ αναστέλλη την εκτέλεσιν της αποφάσεως αυτής. 6.Από της ισχύος της παρούσης καταργείται η λειτουργούσα Προπαρασκευαστική Επιτροπή. 15Β.Ι.β.1 Επιτροπή Διοικήσεως